ORBEGOZO URIBE (EAJ, 2015-10-08):
Eskerrik asko presidente andrea. Egun on guztioi, sailburua ongi etorri.
Bertan ez egotea interes falta egotzi dizunak, ba uste dut orain onartu behar duela hemen zaudenez, ba interes falta hori ez dala egon, baina beno.
Guk ez dugu bat egiten zioen adierazpenean eta gaur hemen berriro esan diren baieztapen horiekin. Uste dugu Osakidetzak ez duela lan eskaintza publikorik onartu sindikatuei bizkarra emanez eta are gutxiago Osakidetzako langile eta profesionalak kontuan hartu gabe. Uste dugu gainera 1.000 lanpostu publiko baino gehiagoko eskaintza inondik inora dela irrigarria.
Osakidetzak ez du inor behartuko lan eskaintza publiko honetan parte hartzera, Osakidetzak 1.000 langile baino gehiagori aukera emango die lan eskaintza publikorako prozeduran parte hartzeko euren lan baldintzak, euren lanpostuak hobetu eta egonkortzeko. Eta 1.000 lanpostu baino gehiago aurten eta beste 1.000 lanpostu gutxienez 2016rako aurkeztuko ditu publikoki iragarri den moduan. Beraz, inondik inora ez dugu esango irrigarria denik.
Eta hori guztia gainera segurtasun juridiko bermatuz, indarrean dagoen legediak ezarritako mugen barruan. Hau da, EPE horretan parte hartuko duten pertsona guztiei prozedura modu egokian burutuko dela bermatuz, milaka eta milaka pertsonen espektatibak eta ahalegina arriskuan jarri barik. Eta hori ez da aitzakia. Osakidetzak ez du Espainiako Aurrekontu Legea aitzakiatzat erabili lanpostu eskaintza handiagoa ez onartzeko, behin baino gehiagotan esan izan den moduan. Eta zuk ere aipatu duzu, hor daukazu adibide garbiena.
Zuk zeuk jartzen zenuen Ertzaintzaren kasua adibide bezala, Jaurlaritzak ez omen du zailtasunik izan Madrileko Gobernuarekin adosteko. Ba azken egunetan jakin dugun moduan, zailtasunak eta arriskuak egon badaude eta gure eskumenak urratuz Estatuak berriro ere errekurritu egin du Ertzaintzako EPE.
Bestalde, behin eta berriro salatu izan duzu Osakidetzaren desmantelamendua eta 3.000tik gora lanpostu suntsitu direla 2011tik hona. Oraindik ere ez dakigu ondo nondik ateratzen dituzun datu horiek, baina ez dira zuzenak. Nola azaldu daiteke bestela aurtengo aurrekontuetan Osakidetzako pertsona gastua handitu izana, ez dauka inongo koherentziarik. Beraz, ez dugu partekatzen hasteko egiten duzun diagnostikoa zure ekimenean.
Zentzu horretan, erdibidekoan jasotzen duzuen lehenengo puntua uste dugu gaizki planteatuta dagoela. Jaurlaritzak ez dauka inongo eragozpenik Estatuarekin negoziaketa prozedura hasteko, baina arazoa ez da hori. Izan ere, azken urteotan argi geratu baita Alderdi Popularrak, Espainiako Gobernuak oinarrizko izaera duten legeak baliatuz, ez duela gure autogobernua errespetatzeko borondaterik. Are gehiago, eskumenak hustu nahi ditu. Horren adibide izan da erreposizio tasak ezartzea, beteak beste.
Beraz, negoziaketa prozedura hasi bai, baina nor jarriko da mahaiaren beste aldean?...
...besteak beste. Beraz, negoziaketa prozedura hasi bai, baina nor jarriko da mahaiaren beste aldean? Zein borondaterekin jartzen da mahaiaren beste aldean?
Horregatik guk eskatzen genion autogobernua errespetatzeko eta erreposizio tasak bertan behera uzteko. Guk nahi duguna da tasa horiek, muga horiek kentzea, guk erabaki ahal izateko nola eta noiz bete gerta daitezkeen bakanteak.
Horren harira, Roncal anderea, erreposizio tasak ez dira desagertu. 100% dira orain, baina ez dira desagertu; hor jarraitzen dute. Muga horiek hor jarraitzen dute, beraz.
Bestalde, oso partziala iruditzen zaigu esatea Osakidetzako sektore mahaia informazio mahaia besterik ez dela, ez dela negoziaketa kolektiborako mahaia. Izan ere, 2013tik izandako bileren akta guztiak eskuragarri ditugu eta hor ikusten da nor mugitu den, nork proposamenak aurkeztu dituen, nor ibili den posizioak gerturatzeko ahaleginak egiten.
Hirugarren puntuari dagokionean, guk ere bat egiten dugu informazio hori ematearen beharrarekin. Ez daukagu eragozpenik horren inguruan; eta, gainera, seguru gaude eskatuz gero, Osakidetzako arduradunek ere ez dutela inongo eragozpenik izango informazio hori eskuragarri jartzeko.
Laugarrenean jasotzen duzuena, guk ere antzekoa planteatzen dugu, baina uste dugu gure proposamena egokiagoa dela. Izan ere, Osakidetzako arduradunak dagoeneko egiten ari dira plangintza, ebaluazio, analisi eta hausnarketa lan hori, etorkizunerako hartu beharreko neurri egokienak, neurri onenak hartu ahal izateko.
Eta azkenik  - nahiz eta kendu duzuen proposamenean, baina uste dut oso puntu garrantzitsua dela -  proposatzen zenuten kontsolidazio prozedura hori ez dugu oraindik ere ondo ulertzen. Gustatuko litzaiguke hobeto azaltzea, posible balitz. Hau da, planteatzen zenuten EPEtik eratorritako zerrendak erabiltzea, plazarik atera ez dutenei esleitzeko jaberik ez duten plazak, gaizki ulertu ez bagenuen bezala.
Lehenengo eta behin, uste dugu horrek arazo legalak dauzkala. Ez gaude seguru ea hori egitea posible den, abilitazio legalik ematea posible den horrelako kasu konkretu baterako. Eta, gainera, ez zen bidezkoa izango beste hainbat eta hainbat administraziotan dauden langileekin.
Uste dugu, beraz, ez dela oso bidezkoa. Are gehiago, iragarrita dagoenean beste EPE bat egongo dela datorren urtean; eta, gainera, atzo bertan Funtzio Publikoaren Euskal Kontseiluak onartu zuenean Euskal Enplegu Publikoaren Legea edo, behintzat, oniritzia eman zioenean. Beraz, hor ere aurreikusita daude kontsolidazio prozedurak eta izan daiteke beste bide bat zuek eskatzen duzuena jasotzeko edo aurrera eramateko. Baina bueno, uste dugu hori beste esparru batean jorratu beharreko gaia dela.
Guk uzte dugu egokiena dela  - edo logikoena dela -  hasitako enplegu publikorako eskaintzak bukatzen diren heinean, bakanteak betetzen joatea aurreikusitako prozedurekin eta, horren ondorioz, behin-behinekotasun tasak murrizten joatea. Hau da, guretzako, jarraitu beharreko eskema edo eskema onena izango litzateke EPEak burutu, bakanteak betetzen joan eta, behar den heinean, plaza berriak edo plantila handitu, egongo diren behar berriekin.
Horregatik guztiagatik, gure osoko zuzenketaren alde egingo dugu, dakigun moduan  - eta hemen aipatu den moduan -  Osakidetzak onartu zuen giza-baliabideen plana 2014 eta 2016 urteetarako.
Ez dakit nondik atera duzun, Ubera anderea, 15.000 lanpostu suntsitzeko asmoa plan horretan edo txosten horretan, 15.000 lanpostu suntsitzeko asmoa 2018 urterako. Eusko Jaurlaritzak eta Osasun Sailak egin duten bezala, beti agertu du konpromiso irmoa plantila estrukturala mantentzeko, hain zuzen ere ez dadin egon plazen amortizazio netorik. Eta plantilaren kontsolidazioan urratsak ematen joateko, beti ere aurreikusitako prozeduren barruan. Eta hori ez da inguruko osasun zerbitzu guztietan gertatu.
Aldiz hemen Osakidetzak argi erakutsi du plantilako lanpostuak hobetu eta mantentzeko asmoa enplegurik suntsitu gabe.
Por lo tanto, vamos a instar a los responsables de Osakidetza, del Departamento, a que, tal y como han anunciado públicamente, apruebe nuevas OPE que permitan dotar a las personas que trabajan en Osakidetza de una mayor estabilidad y, además, que lo haga respetando el principio de seguridad jurídica, precisamente para evitar problemas y no generar falsas expectativas que se puedan ver truncadas por problemas en los tribunales.
En segundo lugar, que siga con los procesos de cobertura de vacantes ya iniciados al objeto de completar la plantillar estructural y poder reducir de esa forma el porcentaje contratación temporal y, finalmente, en función del análisis y la evolución de la plantilla que ya se está realizando, impulsar procesos de ampliación de plantilla ligados a la apertura y desarrollo de nuevos centros y espacios de atención sanitaria.
Beraz, uste dugu askoz egokiagoak direla guk egindako proposamenak Osakidetzako giza-baliabideen beharrei gaur egun eta etorkizunean aurre egiteko eta, ondorioz, gure zuzenketaren alde bozkatuko dugu.
Besterik gabe, mila esker.